কিংবদন্তি মুষ্টিযোদ্ধা মাইক টাইসন ঢাকায় আসছেন
যুক্তরাষ্ট্রের কিংবদন্তি মুষ্টিযোদ্ধা মাইক টাইসনকে ঢাকায় আনার উদ্যোগের কথা আগেই জানিয়েছিলেন বাংলাদেশ প্রফেশনাল বক্সিং সোসাইটির চেয়ারম্যান মো. আসাদুজ্জামান। এবার সেই স্বপ্ন বাস্তবায়নের দিনক্ষণও জানিয়ে দিলেন তিনি।







বুধবার রাত সাড়ে ৮টায় ব্রাজিলের বিমান ধরার আগে হযরত শাহ জালাল আন্তর্জাতিক বিমানবন্দর থেকে মুঠোফোনে আসাদুজ্জামান বলেন, ‘সব কিছু ঠিক থাকলে আগামী মার্চ মাসে যুক্তরাষ্ট্রের বিখ্যাত বক্সার টাইসনের সঙ্গে চুক্তি সই করব আমরা। যদি চুক্তি হয় তাহলে নভেম্বরে বাংলাদেশে আসবেন তিনি।’




মূলত বাংলাদেশি বক্সারদের পেশাদার বক্সিংয়ে অনুপ্রাণিত করতেই এই উদ্যোগ নেওয়া হয়েছে বলে জানান আসাদুজ্জামান। জানা গেছে, আরেক পেশাদার বক্সার জুলিয়াস ফ্রান্সিস ৮ মার্চ অতিথি হিসাবে আসবেন বাংলাদেশে। যিনি একসময় লড়েছেন মাইক টাইসনের বিপক্ষে।

যুক্তরাষ্ট্রের কিংবদন্তি মুষ্টিযোদ্ধা মাইক টাইসনকে ঢাকায় আনার উদ্যোগের কথা আগেই জানিয়েছিলেন বাংলাদেশ প্রফেশনাল বক্সিং সোসাইটির চেয়ারম্যান মো. আসাদুজ্জামান। এবার সেই স্বপ্ন বাস্তবায়নের দিনক্ষণও জানিয়ে দিলেন তিনি।